# Teresa Abelleira

Teresa Abelleira Dueñas, ezagunagoa Tere Abelleira izenez (Pontevedra, Galizia, 2000ko urtarrilaren 9a) galiziar futbolaria da, eta Espainiako Lehen Mailako Futboleko Real Madril Club de Fútbol taldearen emakumezkoen sekzioan jokatzen du, 2020-2021 denboralditik. Milo Abelleira futbol-entrenatzailearen alaba da.
2023ko Emakumezkoen Munduko Futbol Txapelketan Espainiako selekzioaren partaide izan zen Australian eta Zeelanda Berrian. Espainiako emakume futbolariek bere historian lehen aldiz Munduko Txapeldunak izatea lortu zuten finalean Ingalaterrari irabazita.

## Ibilbidea

Kadete-etapan Poio Pescamar Fútbol Salan jokatzen zuen, eta 2016. urtean Espainiako kadete mailako txapeldunak izan ziren. Batera, AJ Lérezen behe-kategorietan aritu zen. 2016. urtean, Real Club Deportivo de La Coruñako emakumezkoen atala sortu ondoren, jaioterriko Pontevedra utzi eta Bigarren Mailako talde horretako kide egin zen.
2016ko abuztuaren 6an, 16 urte zituela, lehen aldiz eraman zuen Coruñako Real Club Deportivo kapitainaren besokoa, Diputazio Kopako final-zortzirenetan, S. C. D. Pastorizaren aurka (9-0). 2017ko urtarrilaren 18an, Raquel Béjarekin batera, Galiziako emakumezkoen futboleko lehen jokalari profesionala izan zen. Jokalari ezaguna egin zen, eta Galiziako futboleko erdigune onena eta etorkizun oparo gazteen saria jaso zituen.
2018-19 denboraldian, Bigarren Mailako txapeldun titulua lortu zuen, eta, horri esker, 2019ko irailaren 8an, Lehen Mailan debuta egin zuen Galiziako taldearekin, sarritan kapitain jardunez. Txapelketako zazpigarren jardunaldiko jokalari baliotsuena izendatu zuten. Bere emanaldiak onak eta erregularrak izan zirenez, Espainiako elitean amaitu zuen lehen denboraldia. Hogei partidatan, bi gol sartu zituen —bi partida eta gol bat gehiago Erregina Kopan—, txapelketako zelai erdiko onenetako bat, eta finalisten artean hautatu zuten denboraldiko futbolari gazte onenak saritzen dituen Draft Futbolean.
Zuen garapenari eta gaztetasunari esker, aurreko denboraldian egin zituen emanaldi garrantzitsuengatik hainbat kluben eskaria jaso zuen. Missa Rodríguezen erabaki bera hartu zuen, Real Madrid Futbol taldearekin fitxatuta. 2020ko uztailaren 13an, Real Madrid taldeak 2020-2021 denboraldirako fitxatuko zuela iragarri zuen. Taldea kategoria horretan estreinatu zen hilabete horren hasieran, TACON Kirol Klubaren xurgapenagatiko bat-egiteagatik, eta kirol-apustu handia egin zuen etorkizun handiko jokalari nazionaletan, haiekin etorkizuna finkatzeko. Urriaren 4an egin zuen debuta, Valdebebasko Kirol Hirian, Bartzelona Futbol Klubeko txapeldunen aurka. Kataluniako nesken esperientzia eta errodaje handiagoaren ondorioz 0-4 galdu zuten.

## Selekzioa

2020ko azaroaren 27an, Absolutuarekin debuta egin zuen Moldaviaren aurkako 10-0-ko garaipenean, Aitana Bonmati ordezkatuz azken 30 minutuetan Ingalaterrako 2022 Eurokoparako sailkapen-faseko partidan. Titular jokatu zuen lehen partida 2021eko apirilaren 13an, 3-0 irabazita Mexikoren aurka.

## Munduko Txapeldunak 2023

2023ko Emakumezkoen Munduko Futbol Txapelketan Espainiako selekzioaren partaide izan zen Australian eta Zeelanda Berrian. Espainiako emakume futbolariek bere historian lehen aldiz Munduko Txapeldunak izatea lortu zuten finalean Ingalaterrari irabazita. Jokalari hauexek izan ziren munduko txapeldunak: finalean jokatu zuten Cata Coll, Ona Batlle, Irene Paredes, Laia Codina (73. min, Ivana Andrés), Olga Carmona; Teresa Abelleira, Aitana Bonmati; Jenni Hermoso, Alba Redondo (60. min, Oihane Hernandez), Mariona Caldentey (90. min, Alexia Putellas) eta Salma Paralluelo; baita Rocío Gálvez, María Pérez Rabaza, Esther González, Athenea del Castillo, Eva Navarro, Enith Salón, Irene Guerrero, Misa Rodriguez eta Claudia Zornoza ere.

## Estatistikak
### Klubak

2022ko abuztuaren 21ean jokatutako azken partidara eguneratua.
| Taldea | Denboraldia | Maila | Liga | Liga | Kopak | Kopak | Nazioartekoak | Nazioartekoak | Guztira | Guztira | Batez besteko golak |
| Taldea | Denboraldia | Maila | Part. | Golak | Part. | Golak | Part. | Golak | Part. | Golak | Batez besteko golak |
| R. C. D. La Coruña Espainia | 2016-17 | 2.a | ? | 15 | Parte hartu ez | Parte hartu ez | Parte hartu ez | Parte hartu ez | 0+ | 15 | 0 |
| R. C. D. La Coruña Espainia | 2017-18 | 2.a | 25? | 7 | 5 | – | Parte hartu ez | Parte hartu ez | 30? | 7 | 0 |
| R. C. D. La Coruña Espainia | 2018-19 | 2.a | 27 | 10 | 7 | 1 | Parte hartu ez | Parte hartu ez | 34 | 11 | 0 |
| R. C. D. La Coruña Espainia | 2019-20 | 1.a | 20 | 2 | 2 | 1 | – | – | 22 | 3 | 0.14 |
| R. C. D. La Coruña Espainia | Guztira taldean | Guztira taldean | 72+ | 34 | 14 | 2 | 0 | 0 | 86+ | 36 | 0.42 |
| Real Madrid C. F. Espainia | 2020-21 | 1.a | 33 | 3 | 1 | – | – | – | 34 | 3 | 0.09 |
| Real Madrid C. F. Espainia | 2021-22 | 1.a | 24 | – | 4 | – | 8 | – | 36 | 0 | 0 |
| Real Madrid C. F. Espainia | 2022-23 | 1.a | – | – | – | – | 2 | – | 2 | 0 | 0 |
| Real Madrid C. F. Espainia | Guztira taldean | Guztira taldean | 57 | 3 | 5 | 0 | 10 | 0 | 72 | 3 | 0.04 |
| Guztira ibilbidean | Guztira ibilbidean | Guztira ibilbidean | 129+ | 37+ | 19 | 2 | 10 | 0 | 158+ | 39+ | 0.25 |
| ↑ Barne daude Erregina Kopako datuak (2019-Act.); Galiziako Kopakoak (2017-19). ↑ Parte hartu ez ↑ Lagun arteko partidak sartu barik ||||||||||||

## Palmaresa
### Nazioarteko txapelketak

* UEFAko 19 urtez beherakoen Emakumezkoen Europako Txapelketa. Txapelduna: 2018
* UEFAko 17 urtez beherakoen Emakumezkoen Europako Txapelketa. Txapeldunordea: 2016

### Txapelketa nazionalak

* Emakumezkoen Bigarren Mailako txapelduna, 1. taldean, 2019an, R.C.Deportivorekin.
* 2016ko kadete mailako areto-futboleko Galiziako txapelduna.
* 2016ko kadete mailako areto-futboleko Espainiako txapelduna.

## Sariak eta aintzatespenak

* MVP Ligako 2019-20 denboraldiko 7. jardunaldian. Espainaiko Emakumezkoen Futboleko Lehen mailan, R.C.Deportivorekin.
* 2020ko Marca Sarietan Jokalari berriaren Sari Nagusia.
* 2023ko Munduko Emakumezkoen Futbol Txapelduna

## Erreferentziak

* 1 2 Teresa Abelleira se pasa al profesionalismo. .
* 1 2 «Irene Paredes eta Oihane Hernandez, munduko txapeldunak Espainiako selekzioarekin» EITB 2023-08-20 (Noiz kontsultatua: 2023-08-28).
* 1 2 3 (Gaztelaniaz) Asenjo, Isaac. (2023-08-20). «Una España Mundial para la eternidad» El Correo (Noiz kontsultatua: 2023-08-28).
* ↑ «Abelleira: "Es un halago que me comparen con Vero Boquete"» AS.com 29 de agosto de 2019.
* ↑ «Teresa Abelleira acumula más títulos con la selección sub17» Faro de Vigo.
* ↑ Historia del Deportivo Abanca Parte (I): Karbo Deportivo, debut y consolidación. .
* 1 2 https://www.laliga.com/noticias/quien-fue-la-mejor-jugadora-de-la-jornada-7-de-la-primera-iberdrola
* ↑ Finalistas Fútbol Draft 2019-20. .
* ↑ «Marc Cucurella, Pedro Porro, Carles Aleña, Óscar Rodríguez, Brahim Díaz y Dani Olmo superan el tercer comité de Futbol Draft 2018/2019» futbol draft 3 de abril de 2019.
* ↑ Tere Abelleira ya ejerce como jugadora del Real Madrid. .
* ↑ Teresa Abelleira deja el Deportivo para fichar por el Real Madrid. .
* ↑ El Real Madrid evita una goleada mayor gracias a su portera Misa Rodríguez. .
* ↑ Tere Abelleira debuta con la selección en la goleada a Moldavia. .
* ↑ (Gaztelaniaz) Romero, Fernando. (2023-08-20). «Ante el partido de sus vidas: las 23 jugadoras de La Roja» El Correo (Noiz kontsultatua: 2023-08-28).
* ↑ «El Depor Abanca se proclama campeón de liga» El Ideal Gallego 31 de marzo de 2019.
* ↑ https://www.marca.com/futbol/futbol-femenino/primera-division/2020/12/01/5fc543cbe2704e1f1e8b45cb.html

## Kanpo estekak

* Fitxa UEFA.com-en
* Fitxa LaLigako .com-en
* ren profila Teresa Abelleira en Twitter
* ren profila Teresa Abelleira en Instagram
* Datuak: Q65275611
* Multimedia: Teresa Abelleira / Q65275611